
Odsúhlasenie skutočnej výšky vynaložených nákladov na stavebné úpravy nebytových priestorov v objekte Prírodné kino, Halenárska 22, Trnava – Tri Šišky s. r. o.
Návrh predkladá:	Návrh spracoval:
Mgr. Peter Cagala	Tomáš Budinský
riaditeľ Zaži v Trnave – Mestské kultúrne stredisko	
Spracované: 21.1.2026
Zodpovedá: Mgr. Peter Cagala, riaditeľ
Číslo spisu: 1999/2026

Návrh uznesenia
k Odsúhlaseniu skutočnej výšky vynaložených nákladov na stavebné úpravy nebytových priestorov v objekte Prírodné kino, Halenárska 22, Trnava – Tri Šišky s. r. o.
Mestské zastupiteľstvo mesta Trnava po prerokovaní:
Schvaľuje
nájomcovi Tri Šišky s.r.o., so sídlom Schumerova 8892/26, 917 01 Trnava, IČO: 51674432 započítanie preinvestovaných nákladov na stavebné úpravy  nebytových priestorov nachádzajúcich sa v objekte Prírodného kina, Halenárska 20, Trnava, zapísané na LV č. 13890, parcela č. C-KN 496/1 a 496/4 v rozsahu úprava vykurovacieho systému a vzduchotechniky a ich riadiacich systémov vo výške 12 704,10 EUR bez DPH vo výške 70% z ročného nájomného v zmysle zmluvy, s tým, že v prípade ukončenia nájmu zo strany nájomcu pred ukončením započítania nákladov sa nezapočítané náklady nájomcovi nevrátia.
Ukladá
príspevkovej organizácii Zaži v Trnave – Mestské kultúrne stredisko uzatvoriť dodatok k zmluve o nájme nebytových priestorov v zmysle schvaľovacej časti uznesenia
Termín: 31.3.2026
Ukladá
príspevkovej organizácii Zaži v Trnave – Mestské kultúrne stredisko započítať preinvestované náklady vynaložené na stavebné úpravy  nebytových priestorov vo výške 12 704,10 Eur bez DPH s nájomným za nájom nebytových priestorov vo výške 70% ročného nájmu s tým, že v prípade ukončenia nájmu zo strany nájomcu pred ukončením započítania nákladov sa nezapočítané náklady nájomcovi nevrátia
Termín: do započítania preinvestovaných nákladov

Dôvodová správa
Príspevková organizácia Zaži v Trnave – Mestské kultúrne stredisko (ďalej len ako „MKS“) je prevádzkovateľom a správcom objektu Prírodné kino, Halenárska 20, Trnava (ďalej len ako „Prírodné kino“).
Spoločnosť Tri Šišky s.r.o., so sídlom Schumerova 8892/26, 917 01 Trnava, IČO: 51674432 ako nájomca časti nebytových priestorov a pozemku v objekte Prírodného kina nás dňa 7.3.2025 požiadala o povolenie na vykonanie stavebných úprav v zmysle Zásad hospodárenia a nakladania s majetkom Mesta a s majetkom štátu, ktorý Mesto užíva v rozsahu úprava vykurovacieho systému a vzduchotechniky a ich riadiacich systémov, v maximálnej výške 12 979,30 eur bez DPH s požiadavkou na započítanie vynaložených nákladov s nájmom. Ročné nájomné predstavuje sumu 18 504 EUR/rok.
Pre posúdenie žiadosti predloženej nájomcom bola v súlade s § 17 ods. 2 Zásad hospodárenia a nakladania s majetkom mesta a majetkom štátu, ktorý Mesto užíva (ďalej len „Zásady“) ustanovená vedením Mesta Trnava odborná komisia, ktorá konštatovala, že stavebné úpravy sú potrebné z hľadiska prevádzkovej potreby nájomcu pre jeho účel využitia - zabezpečenie prevádzkovania komunitného priestoru zameraného na vzdelávanie, kultúru, šport a rekreáciu pre obyvateľov mesta spojenú s poskytovaním služieb občerstvenia na priamu konzumáciu. 
Celkové náklady odporúčané na započítanie s nájomným boli vo výške 12 979,30 eur bez DPH.
Mestské zastupiteľstvo mesta Trnava následne schválilo dňa 24.6.2025 uznesením č. 734/2025 povolenie vyššie uvedených stavebných úprav.
Po skončení stavebných úprav, dňa 7.11.2025, bola nájomcom doručená žiadosť o uznanie výšky skutočne vynaložených nákladov na zrealizované technické zhodnotenie a opravu prenajatých priestorov v celkovej výške 12 704,10 EUR bez DPH. Započítanie žiada nájomca vo výške 70 % z ročného nájomného. Žiadosť nájomcu tvorí prílohu tohto materiálu.
V zmysle § 17 ods. 6 Zásad bola ustanovená poradná odborná komisia na kontrolu zhodnotenia nebytového priestoru v zložení:
Ing. Emília Macková (MsÚ Trnava – odbor majetkový)
Ing. Katarína Benovičová (MsÚ Trnava – odbor ekonomický)
Ján Plančík (MsÚ Trnava – odbor investičnej výstavby)
Ing. Ľuboslava Hutirová (Zaži v Trnave - MKS – zástupca správcu)
Poradná odborná komisia na základe vykonanej fyzickej obhliadky stavebných úprav zrealizovaných v súlade s uznesením Mestského zastupiteľstva mesta Trnava č. 734/2025 a kontroly dokladov preukazujúcich výšku preinvestovaných finančných prostriedkov  nemá námietky voči započítaniu investície s nájomným.
Celkový sumár realizovaných prác a faktúry sú prílohami tohto materiálu.
 V zmysle vyhotoveného zápisu odborná komisia odporúča započítať s nájomným náklady v celkovej sume 12 704,10 EUR bez DPH v rozsahu úprava vykurovacieho systému a vzduchotechniky a ich riadiacich systémov. Technické zhodnotenie bude bezodkladne po schválení tohto materiálu protokolárne odovzdané mestu.
Predmetná žiadosť bola prerokovaná na  zasadnutí Majetkovej komisie Mestského zastupiteľstva dňa 20.1.2026. Majetková komisia odporučila súhlasiť s uvedenou žiadosťou tak ako je uvedené v uznesení.
Žiadateľ nemá podlžnosti voči mestu Trnava ani organizáciám, ktoré boli mestom Trnava zriadené.

